પેટ્રોલ અને ડીઝલની હોમ ડિલિવરી કરવાની યોજનાનો અમલ કરવા માટે પેટ્રોલિયમ મંત્રાલયે કામ શરૂ કરી દીધું છે. આ યોજનાનું મોડલ કેવું હશે તેના પર એક ડ્રાફ્ટ તૈયાર કરવામાં આવી રહ્યો છે. શક્ય છે કે ત્રણથી ચાર મહિનામાં તેની વિધિવત્ જાહેરાત કરી દેવામાં આવશે. પેટ્રોલ અને ડીઝલની હોમ ડિલિવરીની સુવિધા ૨૪ કલાક આપવામાં આવશે. પેટ્રોલિયમ મંત્રાલયના ઉચ્ચ અધિકારીઓનું કહેવું છે કે આ યોજનાને લાગુ કરવાથી પેટ્રોલિયમ સેક્ટરમાં આવક વધશે અને સાથે સાથે નવા રોજગાર પણ ઉભા થશે.